stanford-oval/wikipedia huggingface dataset:
Fatoma
Liikenne, elinkeinot ja palvelut

Fatoman ohi kulkee maantie RN16, minkä ansiosta sieltä on hyvät yhteydet muun muassa Sévaréen, Moptiin ja Konnaan. Monien kylien liikenneyhteydet ovat silti heikot.
Asukkaiden pääelinkeinot ovat maanviljely ja karjanhoito. Tärkeimmät viljelykasvit ovat durra (yli 50 % tuotannosta), hirssi, riisi, lehmänpapu, maapähkinä ja vihannekset. Kotieläimiä ovat naudat, lampaat, vuohet, aasit ja vähäisessä määrin hevoset. Lisäksi harjoitetaan kalastusta, puunhankintaa, keräilyä, käsityöammatteja ja kaupankäyntiä. Fatoman viikoittaiset markkinat ovat yhdet alueen suurimmista. Teollisuutta tai matkailupalveluja kunnassa ei ole lainkaan.
Kunnassa toimii esikoulu, yhdeksän alakoulua, yläkoulu, kaksi koulutus- ja kehittämiskeskusta (CED), kuusi lukutaitokeskusta ja kolme koraanikoulua. Fatomassa on nuorten ammattiopetuslaitos Maison Familiale. Terveyspalveluihin kuuluvat Fatoman ja Niacongon terveyskeskukset ja neuvolat, joissa käydään myös naapurikunnista. Vesihuolto käsittää kaivoja, porakaivoja ja vesiposteja. Muita palveluja ovat Fatoman torialue karja-aitauksineen, Daladougoun puutori, joukko kauppoja, kuusi hirssimyllyä ja viljavarasto.
Eric Millegan

| Eric Millegan |
| --- | --- |

Henkilötiedot
Syntynyt: 25. elokuuta 1974 (ikä 50) Hackettstown, New Jersey, Yhdysvallat
Ammatti:  näyttelijä
Näyttelijä
Merkittävät roolit:  Zack Addy (Bones)
Aiheesta muualla
Viralliset kotisivut
IMDb 
Eric Millegan (s. 25. elokuuta 1974 Hackettstown, New Jersey, Yhdysvallat) on yhdysvaltalainen näyttelijä, joka tunnetaan parhaiten roolistaan Zack Addyna tv-sarjassa Bones.
Millegan syntyi Hackettstownissa New Jerseyssä ja kasvoi Springfieldissä Oregonissa. Hän opiskeli teatteria Michiganin yliopistossa. Valmistuttuaan Minnegan on esiintynyt useissa näytelmissä ja musikaaleissa, mm. Jesus Christ Superstar -musikaalissa Broadwayllä vuonna 2000.
Milleganilla oli vakituinen rooli rikossarjassa Bones sarjan kolmella ensimmäisellä kaudella. Tämän jälkeen hän on vieraillut sarjassa muutaman kerran. Hän on vieraillut myös mm. sarjassa Kova laki: Rikollinen mieli.
Millegan sairastaa kaksisuuntaista mielialahäiriötä. Elokuussa 2009 hän julkaisi YouTubessa videon, jossa kertoi elämästään sairauden kanssa.
Filmografia > Elokuvat

Soda Pop (2001) – Jamie (ääni)
On Line (2002) – Ed Simone
The Phobic (2006) – Reed Jenkins
Filmografia > Televisio

100 Centre Street (2001) – Michael Truskie (1 jakso)
Kova laki: Rikollinen mieli (2002) – Eddie Dutton (1 jakso)
Curb Your Enthusiasm (2002) – lähetti (1 jakso)
Bones (2004–) – Zack Addy (vakituinen rooli 2005–2007, vieraileva 2007–)
Aiheesta muualla

Eric Milleganin viralliset kotisivut
Eric Millegan Internet Movie Databasessa. (englanniksi)
Eric Millegan Internet Broadway Databasessa
Magni

Magni tai Magne on skandinaavisessa mytologiassa Thorin toinen poika ja Modin veli. Sana magni tarkoittaa mahtavaa (muinaisnorjaksi Mægtig). Hänen äitinsä on jotuni Järnsaxa. Hänellä on hevonen Gullfaxi, joka on lähes yhtä nopea kuin Odinin Sleipnir. Hän perii veljensä kanssa Thorin Mjölner-vasaran ragnarökin jälkeen.
Magni Smedås

Magni Smedås (s. 17. kesäkuuta 1995) on norjalainen maastohiihtäjä. Hän edustaa seuratasolla Lillehammer Skiklubia. Smedås on Therese Johaugin pikkuserkku.
Smedås kilpaili maastohiihdon maailmancupissa ensimmäisen kerran Cognessa helmikuussa 2019, missä hän sijoittui vapaan hiihtotavan sprintissä 25:nneksi. Kymmenen parhaan joukkoon hän sijoittui ensimmäisen kerran Davosin vapaan hiihtotavan sprintissä joulukuussa 2019 oltuaan kahdeksas.
Espanjan Grand Prix 2002

|  Espanjan Grand Prix 2002  |
| --- | --- |
 5. osakilpailu 17 osakilpailusta kaudella 2002. 

Päivämäärä:  28. huhtikuuta 2002
Sijainti:  Circuit de Catalunya, Katalonia, Espanja
Ratatyyppi:  Moottorirata
Radan pituus:  4,627 km
Kilpailun pituus:  66 kierrosta, 305,382 km
Sää:   Aurinkoinen
Paalupaikka
Kuljettaja:   Michael Schumacher   (Ferrari)
Paaluaika:  1.16,364
Palkintokoroke
Voittaja:   Michael Schumacher   (Ferrari)
Toinen:   Juan Pablo Montoya   (Williams)
Kolmas:   David Coulthard   (McLaren)
Nopein kierros
Kuljettaja:   Michael Schumacher   (Ferrari)
Kierrosaika:  1.20,355 (kierroksella 49)
Espanjan Grand Prix 2002 oli Formula 1 -sarjan kauden viides osakilpailu, joka järjestettiin Espanjan Circuit de Catalunyalla Kataloniassa 28. huhtikuuta 2002. Kilpailun voitti Ferrarin Michael Schumacher.
Minardi vetäytyi kilpailusta vedoten turvallisuussyihin, koska tallin etusiivet olivat jatkuvasti hajonneet kisaviikonlopun aikana. Talli ei halunnut riskeerata kuljettajiensa turvallisuutta.
Tulokset

| Sija | Nro | Kuljettaja | Talli | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 1 |  Michael Schumacher | Ferrari | 65 | 1:30.29,981 | 1 | 10 |
| 2. | 6 |  Juan Pablo Montoya | Williams-BMW | 65 | +35,630 | 4 | 6 |
| 3. | 3 |  David Coulthard | McLaren-Mercedes | 65 | +42,623 | 7 | 4 |
| 4. | 7 |  Nick Heidfeld | Sauber-Petronas | 65 | +1.06,697 | 8 | 3 |
| 5. | 8 |  Felipe Massa | Sauber-Petronas | 65 | +1.18,973 | 11 | 2 |
| 6. | 20 |  Heinz-Harald Frentzen | Arrows-Cosworth | 65 | +1.20,430 | 10 | 1 |
| 7. | 11 |  Jacques Villeneuve | BAR-Honda | 64 | +1 krs. | 15 |   |
| 8. | 25 |  Allan McNish | Toyota | 64 | +1 krs. | 19 |   |
| 9. | 24 |  Mika Salo | Toyota | 64 | +1 krs. | 17 |   |
| 10. | 14 |  Jarno Trulli | Renault | 63 | Moottori | 9 |   |
| 11. | 5 |  Ralf Schumacher | Williams-BMW | 63 | Moottori | 3 |   |
| 12. | 15 |  Jenson Button | Renault | 60 | Hydrauliikka | 6 |   |
| Kesk. | 12 |  Olivier Panis | BAR-Honda | 43 | Pakoputki | 13 |   |
| Kesk. | 16 |  Eddie Irvine | Jaguar-Cosworth | 41 | Hydrauliikka | 22 |   |
| Kesk. | 21 |  Enrique Bernoldi | Arrows-Cosworth | 40 | Hydrauliikka | 14 |   |
| Kesk. | 10 |  Takuma Satō | Jordan-Honda | 10 | Pyörähdys | 18 |   |
| Kesk. | 9 |  Giancarlo Fisichella | Jordan-Honda | 5 | Hydrauliikka | 12 |   |
| Kesk. | 4 |  Kimi Räikkönen | McLaren-Mercedes | 4 | Takasiipi | 5 |   |
| Kesk. | 17 |  Pedro de la Rosa | Jaguar-Cosworth | 2 | Pyörähdys | 16 |   |
| DNS | 2 |  Rubens Barrichello | Ferrari | - | Vaihdelaatikko | 2 |   |
| DNS | 23 |  Mark Webber | Minardi-Asiatech | - | Turvallisuussyy | 20 |   |
| DNS | 22 |  Alex Yoong | Minardi-Asiatech | - | Turvallisuussyy | 21 |   |
Lähde:
Muuta

Jaguarin Eddie Irvine lähti kilpailuun viimeisestä lähtöruudusta, koska hänen autostaan löydettiin sääntöjenvastaista polttoainetta.
MBDA MICA

| MBDA MICA |
| --- | --- |
 MBDA MICA -ohjus Dassault Rafalessa.
Tyyppi:  ilmataisteluohjus
Valmistushistoria
Valmistaja:  MBDA
Ohjus
Massa:  112 kg
Kantomatka:  60–80 km (ilmasta laukaistuna) 20 km (maasta laukaistuna)
Mitat
Pituus:  3,1 m
Halkaisija:  0,16 m
MBDA MICA (ransk. Missile d’interception, de combat et d’autodéfense) on MBDA:n valmistama ranskalainen ilmataisteluohjus, jolla voidaan havaita, seurata ja tuhota kohde näkökantaman ulkopuolella (engl. beyond visual range, BVR). Se on tarkoitettu laukaistavaksi sekä hävittäjistä että maalaukaisimista. MICA käyttää ohjaukseen suihkuvirtauksen suuntausta.
Ohjuksen kehityksen aloitti 1982 Matra. Ensimmäiset kokeet tehtiin 1991, ja ohjus otettiin käyttöön 1996 Dassault Rafalessa ja Mirage 2000:ssa. Se on tarkoitettu korvaamaan sekä Super S 530D että Magic II.
Ohjuksen voi varustaa joko tutkalla tai infrapunahavaitsimella. Kantama on hävittäjästä laukaistuna > 500 m ja < 60 km ja nopeus 4 mach. Maasta laukaistuna kantama on > 10 km. Ohjuksen pituus on 3,1 m ja massa 112 kg.
MICA on käytössä Ranskan ilmavoimissa ja laivastossa, Taiwanilla, Qatarissa, Arabiemiraateissa ja Kreikassa. Ohjuksia on valmistettu yli 2 000 kappaletta.
Aiheesta muualla

Le missile d'interception, de combat et d'autodéfense (MICA) (defense.gouv.fr) (ranskaksi)
Luettelo 200 torjuntaa tehneistä Korisliiga-pelaajista

Tämä on luettelo 200 koriin heiton torjuntaa Suomen miesten pääsarjan runkosarjassa tehneistä pelaajista. Torjuntoja on kirjattu SM-sarjassa kaudesta 1986–1987 lähtien.
Tilaston kärkipaikkaa pitää Sami Lehtoranta, joka ohitti pitkään kärkisijaa hallussa pitäneen Pekka Markkasen marraskuussa 2013.
Clifton Jonesilla (oikealla) on neljänneksi eniten heitontorjuntoja.
Pelaa edelleen. Päivitetty 22. toukokuuta 2018.
|  | Pelaaja | Torjunnat |
| --- | --- | --- |
| 1. |  Sami Lehtoranta | 551 |
| 2. |  Pekka Markkanen | 541 |
| 3. |  Damon Williams | 515 |
| 4. | / Clifton Jones | 468 |
| 5. |  Andre Foreman | 401 |
| 6. |  Markus Hemdahl | 377 |
| 7. |  Antti Nikkilä | 357 |
| 8. |  Olli Ahvenniemi | 321 |
| 9. |  Riku Marttinen | 282 |
| 10. | / Jonathan Moore | 281 |
| 11. |  Faisal Abraham | 259 |
| 12. |  Pasi Riihelä | 253 |
| 13. |  Timo Heinonen | 250 |
| 14. |  Jarkko Tuomala | 245 |
| 15. |  Jukka Matinen | 241 |
| 16. | / Garcia Hopkins | 217 |
| 17. | / Philip Hickey | 216 |
| 18. |  Jerald Fields | 212 |
| 19 |  Tuukka Kotti | 211 |
| 20. |  Mika-Matti Tahvanainen | 209 |
Damon Williams
Olli Ahvenniemi
Jukka Matinen
Jerald Fields
Timo Heinonen
Euphausiidae

| Euphausiidae |
| --- | --- |
 Etelänkrilli (Euphausia superba)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Äyriäiset Crustacea
Luokka::  Kuoriäyriäiset Malacostraca
Ylälahko::  Eucarida
Lahko::  Krillit Euphausiacea
Heimo::  Euphausiidae  Dana, 1852
Katso myös
   Euphausiidae Wikispeciesissä   Euphausiidae Commonsissa 
Infobox OKNimi-testi OK: 
Euphausiidae on yksi kahdesta krillien lahkoon kuuluvasta äyriäisheimosta. Toisin kuin yksilajisen Bentheuphausiidaen, tämän heimon krilleillä on valoelin, jonka avulla ne hohtavat pimeässä.
Kaupallisen kalastuksen takia heimon tunnetuimmat lajit ovat etelänkrilli (Euphausia superba), tyynenmerenkrilli (Euphausia pacifica) ja norjankrilli (Meganyctiphanes norvegica).
Levinneisyys ja elinympäristö

Joitakin heimon lajeja tavataan Galápagossaarilla. Heimon lajeja esiintyy myös Pohjois-Atlantilla ja Etelämannerta ympäröivillä merillä. Joitakin lajeja esiintyy myös Välimerellä.
Suvut

Euphausia
Meganyctiphanes
Nematobrachion
Nematoscelis
Nyctiphanes
Pseudeuphausia
Stylocheiron
Tessarabrachion
Thysanoessa
Thysanopoda
Aiheesta muualla

http://atlases/ibss/iuf.net/euphasiidae/index.html%5Bvanhentunut+linkki%5D (englanniksi)
Luukkainen

Luukkainen on suomalainen sukunimi, joka on muun muassa seuraavilla henkilöillä:
Hannele Luukkainen (s. 1950), HESYn puheenjohtaja, kansanedustaja (vihr.), loikkasi Kokoomukseen.
Matti Luukkainen (1937–2021), professori
Mynni Luukkainen (s. 1981), muusikko
Nina Luukkainen (s. 1985), judoka
Oku Luukkainen (s. 1985), juontaja
Petri Luukkainen (s. 1984), elokuvaohjaaja ja tuottaja
Tapani Luukkainen (1929–2015), professori, joka kehitti hormonikierukan
| --- | --- |
: Tällä täsmennyssivulla luetellaan henkilöitä, joilla on sama sukunimi.
Eupelycosauria

| Eupelycosauria |
| --- | --- |
 Permikaudella elänyt Edaphosaurus  (kuvan suurempi eläin)
 Hiilikausi - Nykyaika (Holoseeni) 320 - 0 Ma  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Kladi::  Synapsidit Synapsida
Kladi::  Eupelycosauria  Kemp, 1903
Alaryhmät
 †Varanopidae  †Ophiacodontidae  †Edaphosauridae  Sphenacodontia 
Katso myös
   Eupelycosauria Wikispeciesissä   Eupelycosauria Commonsissa 
Infobox OKNimi-testi OK: 
Eupelycosauria on synapsidien kladi. Se on toinen synapsiden kahdesta alaryhmästä. Toinen on Caseasauria. Eupelycosauria käsittää kaikki muut synapsidit paitsi caseasaurit. Täten sen jäseniä ovat esimerkiksi Edaphosauridae ja terapsidit (mukaan lukien nisäkkäät). Caseasauria-kladin synapsideista Eupelycosauriaa erottaa esimerkiksi erilainen kallon rakenne.
Nimitys Eupelycosauria viittasi alun perin nyttemmin taksonomisena tasona hylätyn lahkon ”Pelycosauria” alalahkoon. Nykyisen määritelmänsä Eupelycosaurialle antoivat R. R. Reisz ja M. Laurin vuonna 2004.
Evoluutio

Eupelycosauria ilmestyi hiilikauden lopulla ja monet siihen kuuluvista ryhmistä olivat permikauden alkupuolen aikana lihansyöjiä, kun taas Caseasauriaan kuului kasvinsyöjiä. Edaphosauridae oli ainoa terapsideihin kuulumaton Eupelycosaurian ryhmä, johon kuului kasvinsyöjiä.
Varhaisen Eupelycosaurian lajien koko vaihteli sisiliskon kokoisista sarvikuonon kokoisiin. Edaphosaurus ja Dimetrodon suvuilla oli selässään suuri purje, jota käytettiin ehkä lämmön säätelyyn. Näille suvuille tämä rakenne oli kuitenkin kehittynyt toisistaan riippumatta. Terapsidit polveutuvat Dimetrodonin ja sen sukulaisten tavoin varhaisista kladin Sphenacodontia jäsenistä. Terapsideista tuli permikauden lopun ja triaskauden alun hallitsevia eläimiä niiden korvattua useimmat muut synapsidit keskisen permikauden alussa. Muista Eupelycosaurian jäsenistä ainoastaan heimo Varanopidae selviytyi myöhäiselle keskiselle permikaudelle.
Luokittelu

Eupelycosauria sai uuden määritelmän vuonna 2004.
Kladi: Amniota (Vesikalvolliset)
Kladi: Synapsida (Synapsidit)
Kladi: Eupelycosauria
Heimo: Varanopidae
Heimo: Ophiacodontidae
Heimo: Edaphosauridae
Kladi: Sphenacodontia
Suku: Haptodus
Suku: Palaeohatteria
Suku: Pantelosaurus
Suku: Ianthodon
Suku: Cutleria
Kladi: Sphenacodontoidea
Heimo: Sphenacodontidae
Lahko: Therapsida (Terapsidit)
Luokka: Mammalia (Nisäkkäät)
Luokittelu > Fylogenia

Fröbisch, J., Schoch, R.R., Müller, J., Schindler, T., & Schweiss, D. 2011 (Muut paitsi Caseasauria tutkimuksen kladogrammista, Caseasauria tekstiosasta):
Madagaskarinkutoja

| Madagaskarinkutoja |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kutojat Ploceidae
Suku::  Saarikutojat Foudia
Laji::  madagascariensis
Kaksiosainen nimi
 Foudia madagascariensis  (Linnaeus, 1766) 
Katso myös
   Madagaskarinkutoja Wikispeciesissä   Madagaskarinkutoja Commonsissa 
Infobox OKNimi-testi OKIUCN-testi OK: 
Madagaskarinkutoja (Foudia madagascariensis) on kutojien heimoon kuuluva varpuslintu.
Levinneisyys

Madagaskarinkutojaa tavataan luonnonvaraisena kotoperäisenä Madagaskarissa. Lajia on kuvattu hyvin yleiseksi, ja sen kannankehitys on vakaa. Se on luokiteltu elinvoimaiseksi.
Luukkanen

Luukkanen on suomalainen sukunimi, joka on muun muassa seuraavilla henkilöillä:
Arto Luukkanen (s. 1964), historioitsija ja yhteiskuntatieteilijä
Eino Luukkanen (1909–1964), Mannerheim-ristin ritari ja lentäjä-ässä
Johannes Luukkanen (s. 1999) jalkapallomaalivahti
Meri Luukkanen, näyttelijä ja juontaja
Mika Luukkanen (s. 1966), koripalloilija
Olavi Luukkanen (s. 1944), metsätieteilijä, professori
Pasi Luukkanen (s. 1981), thainyrkkeilijä ja thainyrkkeilyvalmentaja
Risto Luukkanen (1941–2021), majuri, urheiluvaikuttaja ja liikuntaneuvos
Timo Luukkanen, muusikko.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Luukko

Luukko on seuraavien suomalaisten henkilöiden sukunimi.
Armas Luukko (1908–1993), historioitsija, professori
Herman Vihtori Luukko (1880–1939), kansakoulujen tarkastaja
Into Jyläskoski, vuoteen 1954 Luukko (1910–1978), kirjailija
Juha Luukko (s. 1969), kunnanjohtaja ja valtiosihteeri
Kyösti Luukko (1903–1970), painija ja olympiamitalisti
Toivo Luukko (1903–1979), eversti.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Madagaskarinkäpinkäinen

| Madagaskarinkäpinkäinen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Käpinkäiset Campephagidae
Suku::  Afrikanharmaakäpinkäiset Ceblepyris
Laji::  cinereus
Kaksiosainen nimi
 Ceblepyris cinereus  (Müller, 1776) 
Synonyymit
 Coracina cinerea 
Katso myös
   Madagaskarinkäpinkäinen Wikispeciesissä   Madagaskarinkäpinkäinen Commonsissa 
Infobox OKNimi-testi OK: 
Madagaskarinkäpinkäinen (Ceblepyris cinereus) on käpinkäisten heimoon kuuluva varpuslintu.
Levinneisyys

Madagaskarinkäpinkäistä tavataan Komoreilla, Madagaskarissa ja Mayottella. Lajin on kuvattu olevan sopivissa elinympäristöissä yleinen Madagaskarissa. Sen ei uskota olevan vaarassa, ja laji on luokiteltu elinvoimaiseksi.
Luukkola

Luukkola on kylä Puumalassa. Siihen kuuluu kaksi varsinaista kylää, Junninmäki ja Luukkola ja muutamia epävirallisia kyliä. Kyläkeskuksen ohi virtaa Luukkolanvirta. Luukkolassa on maatiloja ja vuokrattavia lomamökkejä, joista Canoe Camp Laajalahdessa on palveluja melojille ja pyöräilijöille.
Paikallinen nähtävyys on Suursuon laidalla toiminut sammaltehdas 1925–1973. Sinne ei ole opasteita. Suolta tehtaalle johtaneet ratakiskot purettiin 1980-luvulla. Alueen omistaa nykyisin Metsähallitus, ja Suursuo kuuluu soidensuojeluohjelmaan.
Luukkonen

Luukkonen on suomalainen sukunimi, joka on muun muassa seuraavilla henkilöillä:
Aino-Maija Luukkonen (s. 1958), Porin kaupunginjohtaja
Eino Luukkonen (1915–1998), Kuopion kaupunginjohtaja
Emil Luukkonen (1875–1932), lääkintäkenraalimajuri ja sotaväen ylilääkäri
Emil Luukkonen (1888–1952), teatterinjohtaja
Fanni Luukkonen (1882–1947), Lotta Svärd -järjestön johtaja
Gabriel Luukkonen (1880–1943), kauppias ja kansanedustaja (SDP)
Jaakko Luukkonen (1944–2021), kasvatustieteen professori
Jani Luukkonen (s. 1977), jalkapalloilija
Johanna Luukkonen  (s. 1966), Hyvinkään kaupunginjohtaja
Jouko Luukkonen (s. 1968), Haapaveden ent. kaupunginjohtaja
Kaarlo Luukkonen (1878–1942), taidemaalari
Marja Luukkonen (s. 1941), kirjailija
Mauno Luukkonen (s. 1934), ampumahiihtäjä
Risto Luukkonen (1931–1967), nyrkkeilijä
Risto-Veikko Luukkonen (1902–1972), arkkitehti
Tero Luukkonen (1968–2013), koripalloilija
Ukko-Pekka Luukkonen (s. 1999), jääkiekkomaalivahti
Yrjö Luukkonen (1920–2006), talouspäällikkö sekä muusikko Humppa-Veikoissa ja Dallapéssa
Madeiran kasvitieteellinen puutarha

Muotoonleikattuja pensaita puistossa.
Madeiran kasvitieteellinen puutarha (port. Jardim Botânico da Madeira) on kasvitieteellinen puutarha Funchalin liepeillä Madeiran saarella.
Puutarha on perustettu vuonna 1960. Puisto saa EU:n rahoitusta saaren endeemisten kasvilajien geeniperimän säilyttämistä varten. Puistoalueen erikoinen mikroilmasto sallii myös kaukaisten lajien kasvatuksen, ja puistossa kasvatetaan kaikkiaan 2 500 kasvilajia, joista kaukaisimmat ovat kotoisin Himalajalta, Siperiasta ja Etelä-Amerikasta.
Puutarhaan pääsee keskustasta helpoiten keltaisella kaupunkibussilla. Puutarhan pohjoispuolella on Monten kaupunginosaan johtavan köysiradan asema.
Aiheesta muualla

Kuvia tai muita tiedostoja aiheesta Madeiran kasvitieteellinen puutarha Wikimedia Commonsissa
Espanjan Grand Prix 2006

|  Espanjan Grand Prix 2006  |
| --- | --- |
 6. osakilpailu 18 osakilpailusta kaudella 2006. 

Päivämäärä:  14. toukokuuta 2006
Sijainti:  Circuit de Catalunya, Katalonia, Espanja
Ratatyyppi:  Moottorirata
Radan pituus:  4,627 km
Kilpailun pituus:  66 kierrosta, 305,382 km
Sää:   Aurinkoinen
Paalupaikka
Kuljettaja:   Fernando Alonso   (Renault)
Paaluaika:  1.14,648
Palkintokoroke
Voittaja:   Fernando Alonso   (Renault F1 Team)
Toinen:   Michael Schumacher   (Ferrari)
Kolmas:   Giancarlo Fisichella   (Renault)
Nopein kierros
Kuljettaja:   Felipe Massa   (Ferrari)
Kierrosaika:  1.16,648 (kierroksella 42)
Espanjan Grand Prix 2006 oli Formula 1-sarjan 6. osakilpailu, joka ajettiin 12. - 14. toukokuuta 2006 Circuit de Catalunyan radalla Espanjassa. Kilpailun voitti Renault'n Fernando Alonso.
Tulokset

| Sija | Nro | Kuljettaja | Talli | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 1 |  Fernando Alonso | Renault | 66 | 1.26.21,759 | 1 | 10 |
| 2 | 5 |  Michael Schumacher | Ferrari | 66 | +18,502 | 3 | 8 |
| 3 | 2 |  Giancarlo Fisichella | Renault | 66 | +23,951 | 2 | 6 |
| 4 | 6 |  Felipe Massa | Ferrari | 66 | +29,853 | 4 | 5 |
| 5 | 3 |  Kimi Räikkönen | McLaren | 66 | +56,875 | 9 | 4 |
| 6 | 12 |  Jenson Button | Honda | 66 | +58,347 | 8 | 3 |
| 7 | 11 |  Rubens Barrichello | Honda | 65 | +1 krs. | 5 | 2 |
| 8 | 16 |  Nick Heidfeld | BMW Sauber | 65 | +1 krs. | 10 | 1 |
| 9 | 9 |  Mark Webber | Williams | 65 | +1 krs. | 11 |  |
| 10 | 8 |  Jarno Trulli | Toyota | 65 | +1 krs. | 7 |  |
| 11 | 10 |  Nico Rosberg | Williams | 65 | +1 krs. | 13 |  |
| 12 | 17 |  Jacques Villeneuve | BMW Sauber | 65 | +1 krs. | 22 |  |
| 13 | 15 |  Christian Klien | Red Bull | 65 | +1 krs. | 14 |  |
| 14 | 14 |  David Coulthard | Red Bull | 65 | +1 krs. | 21 |  |
| 15 | 20 |  Vitantonio Liuzzi | Toro Rosso | 63 | Hydrauliikka | 15 |  |
| 16 | 18 |  Tiago Monteiro | MF1 | 63 | +3 krs. | 17 |  |
| 17 | 22 |  Takuma Satō | Super Aguri | 62 | +4 krs. | 19 |  |
| Kesk. | 19 |  Christijan Albers | MF1 | 48 | Siipi | 18 |  |
| Kesk. | 21 |  Scott Speed | Toro Rosso | 47 | Moottori | 16 |  |
| Kesk. | 7 |  Ralf Schumacher | Toyota | 31 | Elektroniikka | 6 |  |
| Kesk. | 4 |  Juan Pablo Montoya | McLaren | 17 | Pyörähdys | 12 |  |
| Kesk. | 23 |  Franck Montagny | Super Aguri | 10 | Vetoakseli | 20 |  |
Tulokset > Johtokierrokset

| Kuljettaja | Johtokierrokset | Yhteensä |
| --- | --- | --- |
|  Fernando Alonso | 1-17, 24-40, 47-66 | 55 |
|  Michael Schumacher | 19-23, 41-46 | 10 |
|  Giancarlo Fisichella | 18 | 1 |
Muuta

David Coulthardin 200. kilpailu.
Felipe Massan 1. nopein kierros.
Renault-moottorin 150. paalupaikka.
Jacques Villeneuven sijoitus pudotettiin kymmenellä muiden taakse moottorivaihdon takia.
Magnhild Haalke

| Magnhild Haalke |
| --- | --- |
 Magnhild Haalke
Henkilötiedot
Syntynyt: 1885 Vikna, Norja
Kuollut: 1984 (98–99 vuotta)
Kansalaisuus:  Norja
Ammatti:  kirjailija
Kirjailija
Äidinkieli: norja
Tuotannon kieli: norja
Aiheesta muualla
Löydä lisää kirjailijoitaKirjallisuuden teemasivulta
Magnhild Haalke (1885 Vikna, Norja – 1984 Oslo, Norja) oli norjalainen kirjailija ja kansakoulunopettaja. Hänen esikoisteoksensa oli 1935 ilmestynyt lastenkirja Allis sønn.
Haalke kirjoitti kaksi romaanitrilogiaa, joista ensimmäisessä on aiheena ujon ja uhrautuvan naisen kohtalo. Toisessa hän kuvaa rinnan kahta aikakautta ja elämänasennetta. Hän kirjoitti muitakin romaaneja, novellikokoelman sekä muistelmateoksen Mot nytt liv (1978).
Suomennetut teokset

Aittavuoren vuohipukki, satu, teoksessa Satumaailma 7: Yli vuorten ja laaksojen, Otava 1965
Fatou Bensouda

| Fatou Bensouda |
| --- | --- |
 Apulaissyyttäjä Bensouda vuonna 2008.
Kansainvälisen rikostuomioistuimen pääsyyttäjä
 15. kesäkuuta 2012 –  
Edeltäjä:  Luis Moreno Ocampo
Gambian oikeusministeri
 1998–2000  
Edeltäjä:  Hawa Sisay-Sabally
Seuraaja:  Pap Cheyassin Secka
Henkilötiedot
Syntynyt: 31. tammikuuta 1961 (ikä 63) Banjul, Gambia
Tiedot
Tutkinnot:  Ifen yliopisto   Nigerian Law School   Kansainvälinen merioikeusinstituutti
Fatou Bom Bensouda, o.s. Nyang (s. 31. tammikuuta 1961 Banjul, Gambia) on gambialainen juristi ja poliitikko. Hän aloitti vuonna 2012 Kansainvälisen rikostuomioistuimen pääsyttäjänä. Bensouda oli 1998–2000 Gambian oikeusministeri ja 2001–2004 Ruanda-tuomioistuimen lainopillinen neuvonantaja.
Nuoruus ja opiskelu

Fatou Nyang syntyi vuonna 1961 Banjulissa. Hänen isänsä Omar Gaye Nyang oli autokuski ja painipromoottori. Isä oli moniavioinen muslimi, ja hänellä oli kaksi vaimoa ja yli kymmenen lasta. Omar Nyang kuoli diabetekseen, kun Fatou oli vielä nuori.
Bensouda opiskeli 1982–1986 Nigeriassa Ifen yliopistossa ja 1986–1987 Nigerian Law Schoolissa. Hän sai asianajajan oikeudet vuonna 1987 sekä Gambiassa että Nigeriassa. Maisteriksi hän opiskeli myöhemmin Maltalla Kansainvälisessä merioikeusinstituutissa. Hänestä tuli ensimmäinen gambialainen kansainvälisen merioikeuden asiantuntija.